KOMISIJAS ZIŅOJUMS

Dānija



Saskaņā ar Līguma par Eiropas Savienības darbību 126. panta 3. punktu sagatavotais ziņojums

1. Ievads

2020. gada 20. martā Komisija pieņēma paziņojumu par Stabilitātes un izaugsmes pakta vispārējās izņēmuma klauzulas iedarbināšanu. Šī klauzula, kuru veido Regulas (EK) Nr. 1466/97 5. panta 1. punkts, 6. panta 3. punkts, 9. panta 1. punkts un 10. panta 3. punkts un Regulas (EK) Nr. 1467/97 3. panta 5. punkts un 5. panta 2. punkts, atvieglo budžeta politikas koordināciju nopietnas ekonomikas lejupslīdes laikā. Komisija savā paziņojumā pauda Padomei viedokli, ka pašreizējos apstākļos, ņemot vērā paredzamo nopietno ekonomikas lejupslīdi Covid-19 uzliesmojuma dēļ, ir pieļaujams iedarbināt šo klauzulu. Dalībvalstu finanšu ministri 2020. gada 23. martā piekrita Komisijas novērtējumam. Vispārējās izņēmuma klauzulas iedarbināšana ļauj uz laiku atkāpties no korekcijām vidēja termiņa budžeta mērķa sasniegšanai, ja tas neapdraud fiskālo stabilitāti vidējā termiņā. Attiecībā uz korektīvo daļu Padome uz Komisijas ieteikuma pamata var arī nolemt pieņemt pārskatītu fiskālo trajektoriju. Vispārējā izņēmuma klauzula neaptur Stabilitātes un izaugsmes paktā paredzētās procedūras. Tā ļauj dalībvalstīm atkāpties no budžeta prasībām, kas tiktu piemērotas parastā situācijā, un vienlaikus dod iespēju Komisijai un Padomei veikt vajadzīgos politikas koordinācijas pasākumus pakta ietvaros.

Dati, ko Dānijas iestādes paziņoja 2020. gada 5. maijā un kurus pēc tam apstiprināja Eurostat, liecina, ka 2019. gadā vispārējās valdības budžeta deficīts Dānijā sasniedza 3,7 % no IKP, bet parāds bija 102,0 % no IKP, tādējādi pārsniedzot atsauces vērtību 33,2 % no IKP. Saskaņā ar 2020. gada konverģences programmu Dānija plāno deficītu 8 % apmērā no IKP 2020. gadā, savukārt parāds tiek plānots 40,75 % apmērā no IKP.

2020. gadā plānotais deficīts pirmšķietami apliecina to, ka pastāv pārmērīgs budžeta deficīts, kas definēts Stabilitātes un izaugsmes paktā.

Tāpēc, ņemot vērā iepriekš minēto, Komisija ir sagatavojusi šo ziņojumu, kurā analizēta Dānijas atbilstība Līgumā noteiktajam deficīta kritērijam. Parāda kritēriju var uzskatīt par izpildītu, jo parāda attiecība 2019. gadā ir zemāka par Līgumā noteikto atsauces vērtību – 60 % no IKP. Tajā ņemti vērā visi būtiskie faktori un ievērojamais ekonomikas satricinājums, kas saistīts ar Covid-19 pandēmiju.

1 tabula. Vispārējās valdības budžeta deficīts un parāds (% no IKP)

2016 2017 2018 2019 2020 COM 2021 COM Deficīta kritērijs Vispārējās valdības bilance 0,2 1,7 0,5 3,7 -7,2 -2,3 Parāda kritērijs Vispārējās valdības bruto parāds 37,2 35,5 33,9 33,2 44,7 44,6

Avots: Eurostat, Eiropas Komisijas 2020. gada pavasara prognoze.

2. Deficīta kritērijs

Pamatojoties uz konverģences programmu, tiek plānots, ka Dānijas vispārējās valdības budžeta deficīts 2020. gadā sasniegs 8 % no IKP, kas pārsniedz Līgumā noteikto atsauces vērtību – 3 % no IKP – un nav tuvu tai.

Plānotais Līguma atsauces vērtības pārsniegums 2020. gadā ir ārkārtējs, jo tas ir nopietnas ekonomikas lejupslīdes rezultāts. Ņemot vērā Covid-19 pandēmijas ietekmi, Komisijas 2020. gada pavasara prognozē paredzēts, ka reālais IKP 2020. gadā samazināsies par 5,9 %.

Pamatojoties uz Komisijas 2020. gada pavasara prognozi, kurā paredzēts, ka vispārējās valdības budžeta deficīts 2021. gadā samazināsies zem 3 % no IKP, plānotais Līgumā noteiktās atsauces vērtības pārsniegums būtu īslaicīgs. Tomēr šīs prognozes ir saistītas ar ārkārtīgi augstu nenoteiktības pakāpi.

Kopsummā 2020. gadā plānotais deficīts bija virs Līgumā noteiktās atsauces vērtības 3 % no IKP un nebija tai pietuvojies. Plānoto pārsniegumu uzskata par ārkārtēju, kā noteikts Līgumā un Stabilitātes un izaugsmes paktā, savukārt pārsnieguma raksturu pašlaik uzskata par īslaicīgu. Līdz ar to analīzes secinājumi ir tādi, ka deficīta kritērijs Līguma un Regulas (EK) Nr. 1467/97 izpratnē pirmšķietami nav izpildīts.

3. Būtiskie faktori